[{"text_idx": "#000002", "text": "Loome psu\u0308u\u0308hilise erivajadusega inimestele vo\u0303imalused tegusaks eluks kogukonnas"}, {"text_idx": "#000003", "text": "Anname Sulle turvalise elukeskkonna, toetava vo\u0303rgustiku ja tegevustega sisustatud pa\u0308evad, et saaksid olla ro\u0303o\u0303mus, o\u0303ppida ja to\u0308o\u0308tada, tunda ennast vajalikuna ning viia ellu oma unistusi."}, {"text_idx": "#000005", "text": "Pa\u0308rnu u\u0308ksuste koosto\u0308o\u0308 Pa\u0308rnu Kutsehariduskeskusega on kestnud u\u0308le nelja aasta. Julgen kinnitada, mo\u0303lemale poole tulemuslikult. Kool saab o\u0303ppijatele praktikakohti ning meie endale ha\u0308id ja koolitatud tegevusjuhendajaid. Boonuseks annab La\u0308a\u0308ne piirkonnajuht koolis tulevastele tegevusjuhendajatele tunde kliendito\u0308o\u0308 meetoditest."}, {"text_idx": "#000006", "text": "Pa\u0308rnu kutsehariduskeskuse tegevusjuhendaja o\u0303ppekava tutvustuses kirjutatakse: tegevusjuhendaja on spetsialist, kes juhendab ja toetab psu\u0308u\u0308hilise vo\u0303i vaimse erivajadusega inimest igapa\u0308evaste tegevuste (sh to\u0308o\u0308- ja huvitegevused) sooritamisel, et tagada nende maksimaalne iseseisvus ja elukvaliteet. Tegevusjuhendaja to\u0308o\u0308ks vajalikud isikuomadused on empaatia- ja vastutusvo\u0303imelisus, o\u0303ppimisvo\u0303imelisus, huvi inimeste vastu, hoolivus, ausus, usaldusva\u0308a\u0308rsus, kohusetundlikkus, suhtlemisoskus, koosto\u0308o\u0308valmidus, pingetaluvus, tolerantsus, kehtestamisoskus, sihikindlus, analu\u0308u\u0308sivo\u0303ime."}, {"text_idx": "#000008", "text": "Ko\u0303igi nende aastate jooksul kui olen koosto\u0308o\u0308d teinud Pa\u0308rnu Kutsehariduskeskuse praktikantidega, on pooltest nendest saanud meie head ja pu\u0308sivad kolleegid ning oma meeskondade \u2013 Pa\u0308rnu Niidumetsa ja Ra\u0308a\u0308ma u\u0308ksuste po\u0303hjal, saan kindlalt o\u0308elda, et va\u0308ga professionaalsed. Neil on olnud aega praktika ka\u0308igus tutvuda meie teenuse sisuga ja elanikega ning vo\u0303imalus teha otsus, kas see elukutse on neile sobiv."}, {"text_idx": "#000009", "text": "Sellel aastal liitusid meiega neli praktikanti, lisaks lo\u0303petasid kaks varasemat to\u0308o\u0308tajat tegevusjuhendaja koolituse."}, {"text_idx": "#000010", "text": "Kui ma olen ku\u0308sinud, miks nad la\u0308ksid o\u0303ppima tegevusjuhendajaks, siis nende vastused on peamiselt seotud kas isikliku kogemusega erivajadustega inimestega \u2013 peres on vo\u0303i kasvab erivajadusega inimene vo\u0303i soovist aidata neid, kes ise ei tule toime enda eest hoolitsemisega."}, {"text_idx": "#000012", "text": "Kolleeg, kes on poolteist aastat to\u0308o\u0308tanud toitlustusteenindajana, u\u0308tles, et la\u0308ks o\u0303ppima soovist ennast oma alal kindlamana tunda: \u201eO\u0303pingud andsid kaasa sisemise rahulolu, et teen oma elus o\u0303iget asja, nii ha\u0308sti kui oskan. Suudan olla iga inimese suhtes empaatiline ja mo\u0303istev, olenemata olukorrast vo\u0303i inimese ka\u0308itumisest, tulenevalt tema diagnoosist. Saan enesekindlamalt igapa\u0308evaselt olla toeks inimestele neid kuulates ja aidates nende muredes ja ro\u0303o\u0303mudes. Suunan neid olema iseseisvamad ja julgemad igapa\u0308evaeluga hakkama saamisel. Sain koolis kinnitust, et oluline on tiimito\u0308o\u0308 \u2013 me peame ajama u\u0308hte asja ja andma elanikele sarnast tagasisidet. Mul on nii eredalt meeles o\u0303petaja suur kiri tahvlil \u2013 a\u0308ra ussita. Need inimesed vajavad teiste tuge, et oma eluolu rutiinselt toimima saada. Ja selleks on vaja meeskonna u\u0308htset ka\u0308itumist\u201c."}, {"text_idx": "#000013", "text": "Tunnen uhkust, et minu tiimides to\u0308o\u0308tavad inimesed, kes u\u0308tlevad:"}]